**ΥΠΟΥΡΓΕΙΟ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ**

**ΓΕΝΙΚΗ ΓΡΑΜΜΑΤΕΙΑ ΕΠΑΓΓΕΛΜΑΤΙΚΗΣ ΕΚΠΑΙΔΕΥΣΗΣ,**

**ΚΑΤΑΡΤΙΣΗΣ ΚΑΙ ΔΙΑ ΒΙΟΥ ΜΑΘΗΣΗΣ**

**ΔΕΛΤΙΟ ΤΥΠΟΥ**

**ΕΘΝΙΚΟΣ ΔΙΑΓΩΝΙΣΜΟΣ ΝΕΩΝ ΕΠΙΣΤΗΜΟΝΩΝ 2020 για την ελληνική συμμετοχή**

**στον 32ο ΕΥΡΩΠΑΪΚΟ ΔΙΑΓΩΝΙΣΜΟ ΝΕΩΝ ΕΠΙΣΤΗΜΟΝΩΝ (EUCYS 2020)**

Το Υπουργείο Παιδείας και Θρησκευμάτων μέσω της Γενικής Γραμματείας Επαγγελματικής Εκπαίδευσης, Κατάρτισης & Δια Βίου Μάθησης καλεί νέους ηλικίας 14-20 ετών να συμμετάσχουν στον Eθνικό Διαγωνισμό Νέων Επιστημόνων 2020.

Οι νικητές του διαγωνισμού θα συγκροτήσουν την ελληνική αποστολή που θα συμμετάσχει στον32° Ευρωπαϊκό Διαγωνισμό για Νέους Επιστήμονες, ο οποίος θα πραγματοποιηθεί στη Σαλαμάνκα της Ισπανίας από τις 15 έως 20 Σεπτεμβρίου 2020.

Ο διαγωνισμός αποσκοπεί στην υποστήριξη των εθνικών προσπαθειών για την ανάδειξη ταλαντούχων νέων και την προσέλκυση τους για σπουδές και ενδεχόμενη τελική επιλογή της σταδιοδρομίας στους τομείς της επιστήμης και της έρευνας.

Οι κάτοχοι απολυτηρίου Λυκείου, οι οποίοι κατά τη διάρκεια φοίτησής τους στο Λύκειο διακρίθηκαν στον «Ευρωπαϊκό Διαγωνισμό για Νέους Επιστήμονες» με την απονομή σε αυτούς του πρώτου, δεύτερου ή τρίτου βραβείου, εγγράφονται καθ' υπέρβαση του αριθμού εισακτέων σε πανεπιστημιακά τμήματα, εφόσον για την εισαγωγή τους, το μάθημα στο οποίο έχουν διακριθεί, εξετάζεται ως μάθημα της κατεύθυνσης ή του προσανατολισμού, που έχουν επιλέξει στην τελευταία τάξη του Λυκείου.

Για περισσότερες πληροφορίες μπορείτε να απευθυνθείτε στο ηλεκτρονικό ταχυδρομείο: [neagenia.int@minedu.gov.gr](mailto:neagenia.int@minedu.gov.gr).

**Η Πρόσκληση Εκδήλωσης Ενδιαφέροντος:**

**Αίτηση, υποβολή** : <https://forms.minedu.gov.gr/EUCYS2020>